 Warbixinta uu Geeska Afrika qoraalkan ka soo diyaariyey oo aad u dheerayd waxa ay ugu dambayntii hoosta ka xariiqday in marka ay diiwaangelintu ka dhammaato lixda gobol ee Somaliland ay hawl weyni u taallo Komishanka Doorashooyinka Qaranka, waxaana ka mid ah in la soo saaro liiska u dambeeya ee dadka codbixinta doorashada ka qayb galaya iyo in haddana la qaybiyo kaadhadhka dadka codaynaya, laakiin Guddoomiye Iimaan waxa uu wariyaha u sheegay in wax kastaa sidii loogu talogalay u socdaan, waxa aanu ammaanay nidaamka doorasho ee Somaliland oo ah mid bislaaday, Marka ay timaaddo dimuqraadiyadaynta Somaliland, waxaa dareenkaaga taabanaya, sida dadku ay si iskood ah ugu soo baxayaan, nidaamkana u ilaashanayaaan, iyaga ayaa ismaamulaya oo safafka istaagaya ayaa uu yidhi Guddoomiyaha Komishanka oo intaas ku sii daray, Waa taas quruxda ay leedahay, marka aad aragtana, waxa aad xasuusanaysaa, waxa aad ku aragto dalalka galbeedka, halkanba dadku waa ay u bislaadeen dimuqraadiyadda 